སྤྱིར་བཏང་བཤད་ན།ཚིག་རྐང་དོ་མི་མཉམ་པ་བྲིས་པ་ཙམ་གྱིས་རང་མོས་སྙན་ངག་ཏུ་ག་ལ་འགྱུར་མོད།བལ་ཁྲིབེས་ཁྲི་མན་གྱིསདམ་པའི་གསུང་རབཏུ་གསལ་བའི་ཚིག་རྐང་དོ་མཉམ་པ་དག་ལས་ལེགས་ཆ་བླངས་ཏེ་ནུབ་ཕྱོགས་ཀྱི་སྲོལ་རྒྱུན་སྙན་ངག་ཕལ་མོ་ཆེར་ཡོད་པའི་ཚིག་གི་ཆ་ཡ་སྤེལ་སྟངས་དང་།དབྱངས་ཀྱི་འགྱུར་ཁུགས།ཚིག་གི་གཅོད་མཚམས།སྒྲ་གདངས་གཅིག་རྐྱང་གིས་ཚིག་རྐང་སྒྲིག་སྟངས་སོགས་ཀྱི་རྣམ་གཞག་གཏོར་ནས་བྲིས་པའམ་ཡང་ན་རྣམ་གཞག་དེ་དག་ལས་གྲོལ་བའི་སྙན་ངག་བརྩམས་པའི་ཆ་ནས་ཕྱིས་སུ་རྩོམ་སྟངས་འདི་ལགྲོལ་བའི་ཚིགས་བཅདཅེས་བོས་འདུགདེས་ན་ང་ཚོས་འབོད་པའི་རང་མོས་སྙན་ངག་འདིའི་མཚན་ཉིད་ནི་ནུབ་ཕྱོགས་ཀྱི་སྲོལ་རྒྱུན་སྙན་ངག་ཕལ་མོ་ཆེ་ལྟར་ཚིག་གི་ཆ་ཡ་སྤེལ་སྟངས་དང་།དབྱངས་ཀྱི་འགྱུར་ཁུགས།ཚིག་གི་གཅོད་མཚམས།སྒྲ་གདངས་གཅིག་རྐྱང་གིས་ཚིག་རྐང་སྒྲིག་སྟངས་སོགས་ཀྱིས་བཅིངས་པ་མེད་པར་ཚིག་གིས་རྒྱན་སྣ་ཚོགས་སྟོན་པ་ཞིག་ལ་ངོས་འཛིན་བྱེད་དགོས་པ་ལྟ་བུ་ཡིན་མོད།མཚན་ཉིད་འདི་ནི་བོད་ལ་འཕྲོད་མིན་མི་ཤེས་ལ།ཞག་ལིབྷོ་དྷི་ལེར་གྱིམི་དགེ་མེ་ཏོགཏུ་གསལ་བའི་ཚིག་རྐང་དོ་མི་མཉམ་པའི་རང་མོས་སྙན་ངག་དག་ལའང་གོང་གི་རང་མོས་སྙན་ངག་གི་མཚན་ཉིད་ཚང་མིན་བཤད་དཀའ་སེ་འདུག་མོད།ཧྥ་རན་སིའི་ཀློག་པ་པོ་དག་གིས་རང་མོས་སྙན་ངག་དེ་དག་རང་མོས་སྙན་ངག་ཏུ་ངོས་འཛིན་བྱེད་པ་ལས་རྩོམ་སྟངས་གཞན་པ་ཞིག་ལ་ངོས་འཛིན་མི་བྱེད་དོ།།